## Zakon o isplati mirovina korisnicima koji su mirovinu ostvarili u republikama bivše Socijalističke Federativne Republike Jugoslavije

### NN 96/1993 (25.10.1993.), Zakon o isplati mirovina korisnicima koji su mirovinu ostvarili u republikama bivše Socijalističke Federativne Republike Jugoslavije

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### o proglašenju Zakona o isplati mirovina korisnicima koji su mirovinu ostvarili u republikama bivše Socijalističke Federativne Republike Jugoslavije

Proglašavam Zakon o isplati mirovina korisnicima koji su mirovinu ostvarili
u republikama bivše Socijalističke Federativne Republike Jugoslavije, koji
je donio Zastupnički dom Sabora Republike Hrvatske na sjednici 6. listopada
1993. godine.

Broj : PA4-100/ 1-93.

Zagreb, 18. listopada 1993.

Predsjednik Republike Hrvatske

**dr. Franjo Tuđman, v. r.**

---

## ZAKON

### o isplati mirovina korisnicima koji su mirovinu ostvarili u republikama bivše Socijalističke Federativne Republike Jugoslavije

Članak 1.

Korisnicima mirovine i drugih novčanih primanja (doplatak za pomoć i
njegu i novčana naknada za tjelesno oštećenje) s prebivalištem na teritoriju
Republike Hrvatske koji su ostvarili pravo na mirovinu i druga novčana
primanja u republikama bivše Socijalističke Federativne Republike Jugoslavije,
osim Makedonije i Slovenije, i kojima su te mirovine bile isplaćivane u
Republiku Hrvatsku, isplaćivat će se ta primanja od prvog dana sljedećeg
mjeseca nakon mjeseca u kojem je onemogućena isplata primanja. Isplatu
primanja iz stavka 1. ovoga članka obavljat će Republićki fond mirovinskog
i invalidskog osiguranja radnika Hrvatske (u daljnjem tekstu; Republički
fond radnika) u svoti koja je bila isplaćena u hrvatskim dinarima u Republici
Hrvatskoj za mjesec prije onemogućavanja isplate i usklađena prema općim
aktima Republičkog fonda radnika.

Članak 2.

Sredstva za isplatu primanja iz članka 1. ovoga Zakona osigurat će se
iz sredstava Republičkog fonda radnika koja Republički fond radnika ne
može doznaćivati umirovljenicima u republike bivše Socijalističke Federativne
Republike Jugoslavije zbog nemogućnosti obavljanja platnog prometa.

Članak 3.

Sredstva potrebna za isplatu tih primanja ne mogu prijeći ukupnu visinu
sredstava koje Republički fond radnika potražuje od pojedine republike
bivše Socijalističke Federativne Republike Jugoslavije na temelju isplate
mirovina.

Članak 4.

Isplata primanja iz članka 1. ovoga Zakona obavljat će se do uspostave
platnog prometa između Republike Hrvatske i republike bivše Socijalisti;ke
Federativne Republike Jugoslavije, ili ako Republika Hrvatska s pojedinim
republikama bivše Socijalistićke Federativne Republike Jugoslavije isplatu
mirovina ne riješi na neki drugi način.

Članak 5.

Isplata mirovine i drugih novčanih primanja obustavit će se osobi koja
je na bilo koji način sudjelovala u neprijateljskim djelatnostima protiv
Republike Hrvatske ili protiv koje je pokrenut postupak zbog oduzimanja
ili pripremanja kažnjivih djela ili propuštene ;inidbe propisane u glavi
XIV., XV. i VIII. Osnovnog krivičnog zakona Republike Hrvatske ("Narodne
novine", br. 3I/93 - pro;išćeni tekst i 35/93.), glavi XIX. Krivičnog
zakona Republike Hrvatske ("Narodne novine", br. 32/93 - pročišćeni
tekst i 38/93.) i zakonu o kaznenim djelima podriva;ke i terorističke djelatnosti
protiv državnog suvereniteta i teritorijalne cjelovitosti Republike Hrvatske
("Narodne novine", br. 74/92.).

Članak 6.

Stupanjem na snagu ovoga Zakona prestaje važiti Uredba o isplati mirovina
korisnicima koji su mirovinu ostvarili u republikama bivše Socijalističke
Federativne Republike Jugoslavije ("Narodne novine". br. 46/92.
i 56/92.).

Članak 7.

Ovaj Zakon stupa na snagu osmoga dana od dana objave u "Narodnim
novinama".

KIasa: 140-01/93-01/04

Zagreb, 6. listopada 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 96/1993-1886